cyanic-selkie/wikianc huggingface dataset:
Amerikas atklāšana
1. ekspedīcija
Kristofora Kolumba 1. ekspedīcija (1492—1493) kuras sastāvā bija 91 cilvēks, ar kuģiem "Santa Maria", "La Pinta" un "La Niña" 1492. gada 3. augustā devās ceļā no Palos de la Fronteras. No Kanāriju salām (9.septembris) ekspedīcija devās uz rietumiem un šķērsoja Atlantijas okeānu sasniedzot San Salvadoras salu Bahamu arhipelāgā, kur Kristofors Kolumbs izkāpa krastā 1492. gada 12. oktobrī. Laika posmā no 14. līdz 24. oktobrim, Kolumbs izpētīja lielu daļu Bahamu salu, bet 28.X — 5.XII atklāja un apsekoja Kubas ziemeļaustrumu daļu. 6.XII Kolumbs sasniedza Haiti un virzījās gar salas ziemeļu krastu. Naktī uz 25.XII "Santa Maria" uzskrēja uz rifa, tomēr ekipāža izglābās. Ar kuģi "La Niña" Kolumbs 1493. gada 4.-16.I pabeidza Haiti ziemeļu krasta apsekošanu un 15.III atgriezās Kastīlijā.
Glikokortikoīdi
Ietekme uz asinsradi.
To ilgstošas lietošanas laikā samazinās eozinofilo leikocītu un limfocītu skaits, bet palielinās eritrocītu un neitrofilo leikocītu skaits asinīs.
Upurēšana (filma)
Sižets
Gotlandes salā dzīvo Aleksandrs — rakstnieks, žurnālists, bijušais aktieris. Filmas darbība norisinās viņa dzimšanas dienā. Viņam ir sieva Adelaida, meita Marta un dēls, mazs puisēns, kurš pēc balss saišu operācijas vairs nerunā. Aleksandrs kopā ar Mazo stāda koku. Pastnieks Oto, bijušais vēstures skolotājs un filozofs, atnes viņam pastkarti "Daudz laimes dzimšanas dienā!" Vēlāk atbrauc ārsts Viktors, viņa ģimenes draugs.
Mājā sapulcējušies, filmas varoņi aplūko grāmatas, ikonas, 17. gadsimta Eiropas kartes, gremdējoties pagātnē, kur sakņojas viņu ticība un izcelsme. Mājkalpotāja Jūlija gatavo pusdienas. Tiek ievērota istabenes Marijas dīvainā uzvedība. Oto teic, ka viņš kolekcionē "dīvainus un neizskaidrojamus notikumus". Kad viesi gatavojas sēsties pie galda, televīzija paziņo, ka sācies kodolkarš. Pēkšņi debesis satumst, trauki grab, glāzes apgāžas, zeme trīc. Mājai pārlido kara lidmašīna. Klātesošie ir sastinguši no šoka un šausmām. Televīzijā dzirdami runas fragmenti: “Kārtība un organizācija!” ... “Katram jāpaliek tur, kur ir, jo Eiropā nav vietas, kas būtu drošāka par to, kur esam šobrīd.” Viktors histērijā esošajai Adelaidai injicē nomierinošas zāles. Mazais zēns guļ savā istabā. Kalpone Marija ir pazudusi, tāpat kā Oto. Aleksandrs izmisumā nolemj, ka upurēs visu, kas viņam ir dārgs ("Atdošu tev visu, kas man ir: māju, ģimeni, Mazo"), lai tas viss beigtos.
KK-2678
Sižets
Viņš dzīvo un strādā pasaulē, kurā, pēc viņa domām, neatrodas vairs neviens cits. Katru dienu Viņš spiež zīmogus uz kastītēm, par kuru izcelsmes vietu un nonākšanas vietu viņš nejautā. Kādu dienu pie Viņa ierodas negaidīts ciemiņš, kurš satricina Viņa pasauli. Šī tikšanās liek Viņam pajautāt, vai ārpusē ir vēl kas.
Amerikas atklāšana
2. ekspedīcija
2.ekspedīcijā (1493—1496), kuru Kristofors Kolumb s vadīja jau kā admirālis un, kā jaunatklāto zemju vicekaralis, bija 17 kuģi, kuru ekipāžās bija vairāk kā 1500 cilvēku. 1493. gada 3. novembrī Kolumbs atklāja Dominiku un Gvadelupu. Pagriežoties uz ziemeļrietumiem, vēl aptuveni 20 Mazo Antiļu salu, t. sk. Antigvu un Jaunavu salas, bet 19. novembrī - Puertoriko, pēcāk sasniedzot Haiti ziemeļu piekrasti. 1494. gada 12.-29. martā Kolumbs zelta meklēšanas nolūkā veica iekarošanas gājienu Haiti salas iekšienē, šķērsojot Kordiljera Sentral (Cordillera Central) kalnu grēdu. Laika posmā no 29.IV līdz 3.V Kolumbs ar 3 kuģiem devās gar Kubas dienvidaustrumu piekrasti, no Krusa (Cruz) raga pagriezās uz dienvidiem un 5.V atklāja Jamaiku. 15.V atgriezies pie Krusa raga, Kolumbs devās gar Kubas dienvidu krastu līdz rietumu garuma 84°, atklāja Hardines de la reina arhipelāgu, Sapatas pussalu un Pinjosas salu. 24.VI Kolumbs devās uz austrumiem un 19.VIII- 15.IX apsekoja Haiti dienviddaļu. 1495. gadā Kolumbs turpināja Haiti iekarošanu. 1496. gada 10.III atstāja salu un 11.VI atgriezās Spānijā.
3. ekspedīcija
3. ekspedīcijā (1498—1500) bija 6 kuģi. 1498. gada 31.VII tika atklāta Trinidada. No dienvidu puses ekspedīcija iegāja Parijas līcī un sasniedza Orinoko upes deltas rietumu daļu, kā arī Parijas pussalu, tādā veidā atklājot Dienvidameriku. 15.VIII tika atklāta Margaritas sala, un 31.VIII Kolumbs ieradās Santodomingo pilsētā (Haiti salā). 1500. gadā Kolumbs pēc ziņu pienesēja apsūdzības tika arestēts un nosūtīts uz Spāniju, kur tika atbrīvots.
4. ekspedīcija
4. ekspedīcija (1502—1504). Ieguvis atļauju turpināt rietumu ceļa uz Indiju meklējumus, Kolumbs 1502. gada 15.VI sasniedza Martiniku, 30.VII- Hondurasas līci un no 1502. gada 1.VIII līdz 1503. gada 1.V atklāja Hondurasas, Nikaragvas, Kostarikas un Panamas Karību piekrasti. Pēcāk pagriezies uz ziemeļiem, cieta kuģa bojāejā pie Jamaikas. Palīdzība no Santodomingo ieradās pēc gada. Spānijā Kolumbs atgriezās 1504. gada 7.XI.
Upurēšana (filma)
Sižets
Oto pēc atgriešanās paziņo, ka Marija ir ragana, viņš iesaka Aleksandram doties prom un pārgulēt ar Mariju, ko Aleksandrs arī izdara. Nākamajā rītā viss šķiet normāli, it kā nekas nebūtu noticis. Taču Aleksandrs nav aizmirsis Dievam doto solījumu. Viņš pierunā ģimeni doties pastaigā un tikmēr aizdedzina māju. Ugunsgrēku pamanījuši, tuvinieki steidzas atpakaļ. Kad ierodas Marija, Aleksandrs grib pieiet pie tās, taču ģimene viņu apstādina. Parādās ātrās palīdzības auto, divi mediķi steidzas pie Aleksandra un aizved to. Marija uz velosipēda seko mašīnai, taču apstājas pie iestādītā koka, kuru Mazais laista. Kad Marija ir aizbraukusi, Mazais, pie koka gulēdams, izteic savus vienīgos vārdus šai filmā: "Iesākumā bija vārds. Tēt, kāpēc?" Tāpat kā filmas sākumā, skan Baha "Mateja pasija".
Dublāža
Padomju Savienībā filma pirmoreiz tika demonstrēta 1988. gadā ar kinostudijas "Mosfilm" vienas balss aizkadra tulkojumu.
Lukava
Lukava (de, wen) ir pilsēta Vācijā, Brandenburgā, Dāmes-Šprēvaldes apriņķī pie Berstes upes uz dienvidiem no Berlīnes. Atrodas Šprēvaldē sorbu apdzīvotā apvidū.
Jānis Švanenbergs
Savus jauniešu gadus Švanenbergs pavadīja Venta 2000 komandā. Kopš 2017. gada spēlē MHL komandā HK Rīga. 2020. gadā debitēja Rīgas "Dinamo" sastāvā KHL.
Lukava
Vēsture
Apdzīvotā vieta pirmoreiz rakstos minēta 1276. gadā. 1492. gadā kļuva par vienu no Lejaslauzicas centriem. No 1635. gada - Saksijā. Trīsdesmitgadu kara laikā pilsēta bija viena no zviedru armijas bāzēm. Pēc Napoleona kariem Lukava tika iekļauta Prūsijas sastāvā, vēlāk iekļaujoties Vācijas impērijā. Pēc kara tā ietilpa VDR.
Jānis Švanenbergs
Latvijas hokeja izlases sastāvā debitēja 2021. gada 20. aprīļa pārbaudes spēlē pret Slovākiju.
Eisebijs
Svētais Eisebijs, saukts arī par Euzebiju un Eusebiju (dzimšanas laiks nav zināms, miris Sicīlijā), bija 31. Romas pāvests, Romas Katoļu baznīcas un Vatikāna galva, ir Romas katoļu baznīcas Svētais.
Pāvests Eisebijs, pēc tautības grieķis, valdīja pavisam īsu brīdi no 309. gada 18. aprīļa līdz 309. gada 17. augustam. Intrigu rezultātā Romas imperators Maksencijs pāvestu izsūtīja uz Sicīliju, kur līdzīgi kā viņa priekštecis Svētais Marcells jeb Marcells I drīz vien pēc izsūtīšanas trimdā mira.
Apbedīts Romā Svētā Kaliksta katakombās. Romas katoļu baznīca Svētā Eisebija dienu atzīmē 26. septembrī. Pāvests Damass I uz viņa kapa ir novietojis astoņu heksametru epitāfiju, uz kuras ir izlasāms arī epitets "moceklis".
UNESCO Pasaules mantojuma vietas Japānā
Sarakstā iekļautie objekti
{{Legend|#D0E7FF| — Pārrobežu objekts|outline=silver}}
Dumbļa purvs
Dumbļa purvs vai Aizdumbles purvs ir jaukta tipa purvs Jēkabpils novada Elkšņu pagastā pie pašas Lietuvas robežas. Veidojies, aizaugot Dumbļa ezeram. Kopējā platība 502 ha, kopējie kūdras krājumi ap 13,9 mlj m³. Daļēji aizaudzis ar priedēm, krūmiem. Kopš 1977. gada lielākā purva daļa (376 ha) iekļauta dabas liegumā «Aizdumbles purvs». Natura 2000 teritorija.
Āšūra
Āšūra (ar, ʻĀshūrā’) islāma kalendārā ir muharama (pirmā mēneša) desmitā diena. Šajā dienā dievs paglāba Mozu un Izraēla tautu no faraona. Šiītiem šī ir piemiņas diena par godu šiītu imama Huseina Ibn Alī un 72 viņa sekotāju nāvei Karbalas kaujā, kas norisinājās 680. gada 10. oktobrī (islāma kalendārā bija muharama desmitā dienā).
Mandolīna
Mandolīna (no it — 'mazā mandola') ir maza izmēra strinkšķināmais stīgu instruments‎. Spēlējot mandolīnu stīgām pieskaras ar pirkstiem, mediatoru vai putna spalvu. Spēlējot mandolīnu, izmanto tremolo tehniku. Mandolīnas metāla stīgas skaņu padara īsu. Par mandolīnas ciltstēvu uzskata itāļu soprāna lautas paraugu no 17. gadsimta beigām, 18. gadsimta sākuma. Kad instruments izplatījās pārējā Eiropā, tas ieguva dažādu izskatu, nosaukumu un skaņas īpašības. Šis mūzikas instruments Itālijā guva plašu popularitāti 18. gadsimtā.
Vislas strēle
Vislas strēle (pl, ru, vēsturiski de) ir Baltijas jūras pussala, kas atdala Vislas līci no Gdaņskas līča. Strēles rietumu puse pieder Polijai, bet austrumu puse Krievijas Federācijai, kur atrodas tās vistālākais rietumu punkts. Vislas strēle stiepjas 70 kilometru garumā, maksimāli 1,8 kilometru platumā, līdz Baltijskas šaurumam, kas atdala Vislas strēli no Sembas pussalas. Pussalas Polijas pusē atrodas vairāki kūrorti, kas apvienoti Kriņicas Morskas pilsētā, izveidots Vislas strēles ainavu parks (Park Krajobrazowy Mierzeja Wiślana).
Vēsture
Līdz 13. gadsimtam pussalā bija vairākas kuģojamas caurteces, kas veicināja senprūšu Truso pilsētas attīstību. Pēc tam, kad caurteces aizsērēja, par Austrumprūsijas galvenajām ostām kļuva Kēnigsberga un Gdaņska.
2022. gada 17. septembrī atklāja 1,3 kilometrus garu kanālu pāri Vislas strēlei, kas savieno Vislas līci ar Baltijas jūru un ļauj kuģiem iebraukt Elblongas ostā, neizmantojot Krievijas Federācijas teritoriālos ūdeņus.
Buliņi (Vaidavas pagasts)
Buliņi ir ciems Vaidavas pagastā, Valmieras novadā. Atrodas 105 km attālumā no Rīgas.
Ciema apkārtnē atrodas Krēslinieku muzejs, Gāršenieku attekas.
Hanss Bēte
1928. gadā absolvējis Minhenes Universitāti. 1935. gadā pārcēlās uz dzīvi ASV. 1937. gadā kļuva par Kornela Universitātes profesoru. Otrā pasaules kara laikā piedalījies atombumbas radīšanā. Pēc kara piedalījies ūdeņraža bumbas izstrādē, lai gan sākotnēji projektam pievienojies, cerot, ka varēs pierādīt to, ka nav iespējams tādu izveidot. Vēlāk iestājies pret kodolizmēģinājumiem un kodolieroču sacensību. Nepārtrauca zinātnisko izpētes darbu, darbus publicējis arī 20. gadsimta 90. gados. Viens no retajiem zinātniekiem, kas vismaz vienu nozīmīgu darbu publicējis katrā zinātnieka karjeras desmitgadē, kas Bētes gadījumā ilga gandrīz 70 gadus.
Karjeras laikā saņēmis vairākus apbalvojumus. Viņa vārdā ir arī nosaukta Amerikas Fizikas biedrības balva, kas tiek pasniegta kopš 1998. gada.
USA-238
USA-238, zināms arī kā NRO L-36, ir ASV militāro pavadoņu pāris. Tie orbītā tika palaisti 2012. gada septembrī Nacionālā izmeklēšanas biroja vajadzībām.
USA-238 ir radioelektroniskās izlūkošanas sistēmas Naval Ocean Surveillance System pavadoņi, kurus parasti palaiž pāros un uztver kuģu raidītos signālus. USA-238 varētu būt trešās vai pat ceturtās paaudzes NOSS aparāti.
NRO L-36 tika palaisti 21:39:00 UTC ar nesējraķeti Atlas V/401 (numurs AV-033; nosaukta par Rosie) no Vandenberga Gaisa spēku bāzes. Kopā ar tiem kā sekundārā krava palaisti 11 nanopavadoņi SMDC ONE 1.2, AENEAS, CSSWE, CXBN, CP5, CINEMA, Re, SMDC ONE 1.1, AEROCUBE 4.5A, AEROCUBE 4.5B, AEROCUBE 4''. Šim startam speciāli tika modificētas Centaur raķešpakāpes hēlija tvertnes, lai pakāpes apakšējā daļā ievietotu iekārtu OUTsat (Operationally Unique Technologies Satellite) ar astoņām pavadoņu palaišanas ierīcēm P-POD, kurās ievietoti 11 CubeSat pavadoņi. Pēc USA-238 izlaišanas orbītā Centaur veica divus manevrus, lai samazinātu orbītu. Aptuveni trīs stundas pēc starta orbītā tika izlaisti visi 11 nanopavadoņi.
Aptuveni diennakti pēc starta abi USA-238 kosmiskie aparāti atdalījās viens no otra.
Klaipēdas "Koralas"
Klaipēdas futbola klubs "Koralas" (lt) ir 2015. gadā dibināts Lietuvas futbola klubs no Klaipēdas.
Vēsture
2015. gadā dibināts Lietuvas futbola klubs.
2017. un 2018. gadā spēlēja Pirmajā līgā.
Izņēmuma kārtā 2018 g. spēlēja Lietuvas Pirmās līgas čempionātā.
Septembri 19 diena izplatīts ziņojums, ka komanda attīsta no Pirmas līgas.
Skolas
Skolas ir ciems Gulbenes novada Stāmerienas pagastā. Atrodas pagasta centrālajā daļā.
Apdzīvotā vieta atrodas pie autoceļa V388, Ludza ezera un Ludzupītes upes krastā.
Ciema apkārtnē atrodas valsts aizsargājamais kultūras piemineklis — Skolu senkapi.
Babilona (filma)
"Babilona" (en) ir 2022. gada ASV vēsturiska komēdijdrāmas filma. Filmas scenārists un režisors ir Damjēns Šazels. Lomas atveido Breds Pits, Margota Robija, Djēgo Kalva, Džīna Smārta, Džovans Adepo un Li Dzjuņa Li. Filmas sižets atspoguļo vairāku varoņu karjeras uzplaukumu un kritumu Holivudas pārejā no mēmām uz skaņu filmām 20. gadu beigās.
Pāls Farago
Pāls Farago (hu; ro; dzimis, miris ) bija Ungārijas, vēlāk Rumānijas, šaha problēmists.
Babilona (filma)
Šazels uzsāka darbu pie filmas 2019. gada jūlijā un Lionsgate plānojās kā galvenais filmas izplatītājs. 2019. gada novembrī paziņoja, ka studija Paramount Pictures iegādājusies filmas izplatīšanas tiesības. Lielākā daļa no aktieru ansambļa filmai pievienojās laika posmā no 2020. gada janvāra līdz 2021. gada augustam. Filmēšana norisinājās Losandželosā no 2021. gada jūlija līdz tā paša gada oktobrim.
Pāls Farago
Farago beidzis Kečkemētas koledžu un Politehnisko institūtu Budapeštā, bijis ģeodēzijas inženieris. No 1910. gada viņš dzīvoja Klužā, kas pēc pirmā pasaules kara, Austroungārijas sadalīšanas rezultātā, nonāca Rumānijā.
Babilona (filma)
Filmas "'Babilona" pirmizrāde notika Losandželosā, bet ASV kinoteātros filma būs skatāma no 23. decembra. Latvijā filmas pirmizrāde plānota. Filma saņēma pozitīvas kritiķu atsauksmes par tās operatora darbu, skaņu celiņu un aktierspēli, bet kritizēta par scenāriju un ilgumu. Tā nominēta 80. Zelta globusa balvai piecās kategorijās, tostarp arī kategorijā "Labākais mūzikls vai kinokomēdija", un 28. Critics' Choice balva deviņās kategorijās, tostarp kategorijā "Labākā filma".
Pāls Farago
Šaha kompozīcija
Pirmo uzdevumu sastādījis 13 gadu vecumā 1899. gadā. Kopš tā laika publicējis vairāk nekā 260 šaha etīdes. Konkursos ieguvis 100 atzinības, tai skaitā 28 pirmās godalgas. Farago veiksmīgi piedalījies vairākos šaha olimpiādēm veltītos šaha kompozīciju sastādīšanas konkursos: 1936. gadā ieguvis zelta medaļu, 1952. gadā bijis trešais. Bijis žurnāla Revista Română de Şah etīžu nodaļas redaktors (1936—1948).
No 1956. gada Farago bija starptautiskais tiesnesis šaha kompozīcijā. Pamatojoties uz dzīves laikā sasniegtiem rezultātiem, 2016. gadā WFCC viņam piešķīra starptautiskā meistara titulu.
Piemērs
Uzdevuma risinājums:
Pavasaru Jānis
Pavasaru Jānis (īstajā vārdā — Jānis Veismanis; dzimis 1867. gadā Struteles pagastā, miris 1913. gadā Jelgavā) bija latviešu dzejnieks un rakstnieks, luterāņu mācītājs un žurnālists. Jelgavas Latviešu biedrības priekšnieks (1906—1912).
Dzīves gājums
Dzimis 1867. gada 30. septembrī Struteles pagasta “Mazpavasaros”. Mācījās Struteles pagastskolā (1884—1887) un Jelgavas ģimnāzijā (1884—1887). Studēja teoloģiju Tērbatas Universitātē (1888—1894), 1893. gadā publicēja savu pirmo dzejoļu krājumu “Ziedoņa sapņi” un apceri “Latviešu rakstniecības vēsture līdz brīvlaišanas laikam”.
Kopš 1895. gada bija luterāņu mācītājs Jelgavas latviešu draudzē un laikraksta “Latviešu Avīzes” (1896—1908) izdevējs un redaktors, Rīgas Latviešu biedrības Zinību komisijas darbinieks (1896—1898), kuras vasaras sapulcēs sniedza bibliogrāfiski kritiski pārskatus par iepriekšējā gada lugu izdevumiem. Mēnešraksta “Vērotājs” (1903—1905), vēlāk “Jauno Latviešu Avīžu” (1909—1913) izdevējs un redaktors.
Miris 1913. gada 4. aprīlī Jelgavā, apbedīts Jelgavas kapos.
Tagadējā Driksas iela Jelgavā agrāk bija nosaukta Jāņa Veismaņa vārdā (1924—1950).
Buliši
Buliši ir ciems Ņukšu pagastā, Ludzas novadā. Atrodas 281 km attālumā no Rīgas.
Apdzīvotā vieta atrodas pie autoceļa V521. Ciema apkārtnē atrodas ūdenstilpes Mazais Zurzu ezers, Lielais Zurzu ezers.
Kinooperators
Kinooperators (vienkāršoti operators) ir speciālists, kas ir atbildīgs par filmēšanas kameru un apgaismes grupas vadību, veidojot kinofilmu, televīzijas produkciju vai citus tiešraides raidījumus, kā arī ir atbildīgs par māksliniecisku un tehnisku lēmumu pieņemšanu saistībā ar filmējamo attēlu. Šīs jomas izpēti un praksi sauc par kinematogrāfiju.
Kinooperators izvēlas kameru, kinolenti, objektīvus, filtrus utt., lai realizētu ainu atbilstoši režisora ​​nodomiem. Kinooperatora un režisora ​​sadarbība var būt dažāda; dažreiz režisors ļauj kinooperatoram pilnu darba brīvību, citreiz režisors norāda precīzu kameras izvietojumu un objektīva izvēli. Bet šāda režisora iesaistīšanās operatora darbā nav izplatīta, ja režisors un operators ir atraduši savstarpējo valodu, tad režisors parasti operatoram izklāsta vizuālo ideju, ko vēlas no ainas, un ļauj operatoram sasniegt šo mērķi.
Mūsdienās operatori bieži izmanto ciparu kinokameras, kas ļauj filmēt filmas neizmantojot kinolenti. Vēl šīs profesijas pārstāvji prot profesionāli izmantot kino un video  ierīču palīgiekārtas: ratiņus, krānus, Steadicam un citas iekārtas. Tāpat piedalās specefektu izveidē.
Narvīka
Narvīka (no) ir pilsēta Nūrlannes filkē Norvēģijas ziemeļos, Narvīkas komūnas administratīvais centrs. Izvietojusies aiz ziemeļu polārā loka. Visu gadu neaizsalstoša osta, Narvīkas–Kirunas–Lūleo dzelzceļa galapunkts. 2018. gadā Narvīkā dzīvoja 14,1 tūkstotis iedzīvotāju.
Vēsture
1898. gadā Zviedrijas Riksdāgs pieņēma lēmumu aiz polārā loka izbūvēt dzelzsrūdas transporta dzelzceļu no Kirunas uz Narvīku. 1902. gada 1. janvārī Narvikas ciems ieguva pilsētas statusu. Dzelzceļa būvi pabeidza 1902. gada novembrī, 1903. gada 14. jūlijā to oficiāli atklāja Zviedrijas un Norvēģijas karalis Oskars II. Narvīkas pilsēta stipri cieta Otrā pasaules kara kaujās 1940. gada aprīlī un maijā.
Hotel Janne
Hotel Janne ir viesnīca, kas atrodas Rīgā, Āgenskalnā, pretī Paula Stradiņa Klīniskajai universitātes slimnīcai un netālu no vēsturiskā Āgenskalna tirgus.
Vēsture
Ēku kompleksu, kurā atrodas Hotel Janne, 1903. gadā pēc zemesgabala īpašnieka un sīktirgotāja Jāņa jeb Jannes Bildata lūguma projektējis un cēlis arhitekts Konstantīns Pēkšēns. Kompleksā kopumā ietilpst sešas ēkas, no kurām Pilsoņu ielas 18 ēkas puspagrabstāvu aizņem viesnīcas telpas. Vēsturiski ēkā atradusies maiznīca, gaļas sālītava, pārtikas preču tirgotava, veļas veltuve, kā arī zobārstniecība un brīvprātīgo ugunsdzēsēju vienība.
Ēkas atjaunotas 2014. gadā, saglabājot Āgenskalnam raksturīgo koka arhitektūru, un līdz ar ēku atjaunošanu, tajās darbību uzsāka Hotel Janne, kā arī Riga Academic Guest House. Hotel Janne ir vienīgā viesnīca Rīgā, kurā uz jumta tiek turētas bites. Līdzīgu projektu 2016. gadā veica arī Radisson Blu Elizabete Hotel, kur bites uz jumta mitinājās mēneša garumā no 17. jūnija līdz 18. jūlijam. Savukārt 2018. gada 21. un 22. jūlijā notikušajā Latvijas biškopju vasaras saietā uz Hotel Janne jumta dzīvojošo bišu medus ieguva pirmo vietu konkursā "Garšīgākais Latvijas medus 2018", apsteidzot 72 citus konkursam iesniegtos medus paraugus.
Jānis Bērziņš (diplomāts)
Jānis Bērziņš (dzimis, miris ), pseidonīmi: Ziemelis, Pāvels Vasiļjevičs, bija latviešu skolotājs, vēlāk revolucionārs, diplomāts, PSRS valsts un Komunistiskās partijas darbinieks.
Dzīvesgājums
1901. gadā beidza Valkas skolotāju semināru, līdz 1903. gadam strādāja Cirstu pagasta skolā. 1903. gadā tika apcietināts par revolucionāro darbību un izsūtīts uz Oloņecas guberņu. 1905. gada revolūcijas laikā nelegāli atgriezās Latvijā un piedalījās nemieros.
Pēc Šveices vēstniecības slēgšanas 1919. gada sākumā atgriezās dzimtenē, Latvijas brīvības cīņu laikā bija Latvijas SPR tautas izglītības komisārs. 1919. gada 8. februārī kopā ar valdības priekšsēdētāju Pēteri Stučku parakstīja dekrētu par valsts Latvijas Augstskolas dibināšanu uz Baltijas Tehniskās augstskolas bāzes.
1920. gadā darbojās Kominternes izpildkomitejā, piedalījās Tartu miera līguma slēgšanā starp Padomju Krieviju un Igauniju.
Vēlāk bija Krievijas vēstnieks Somijā un vēstnieka vietnieks Lielbritānijā (1921), tad Austrijā (1925). No 1927. līdz 1932. gadam strādāja PSRS Ārlietu tautas komisariātā. No 1932. gada vadīja PSRS un Krievijas PFSR Centrālo arhīvu pārvaldi, bija žurnāla "Krasnij arhiv" redaktors.
NKVD "Latviešu operācijas" laikā 1937. gada 24. decembrī apcietināts un 1938. gada 29. augustā pēc ilgstošām pratināšanām nošauts Komunarkas masu kapos, vēlāk reabilitēts.
Ašūra
Ašūra (akādiešu un syr, Āšūr) ir sena pilsēta Tigras krastā, Mezopotāmijas ziemeļos. Apdzīvotā vieta izveidojusies 3. tūkstošgadē p.m.ē., no 14. līdz 9. gadsimtam p.m.ē. Ašūra bija pirmā Asīrijas galvaspilsēta, kā arī bijusi pilsētvalsts. Pilsētu iznīcināja babilonieši. 1. gadsimtā tajā atsāka dzīvot Partas iedzīvotāji.
2003. gadā Ašūra tika iekļauta UNESCO Pasaules mantojuma sarakstā.
Pāvels Meļņikovs (būvuzņēmējs)
Pāvels Meļņikovs (dzimis, miršanas datums nav zināms) bija Latvijas krievu būvuzņēmējs un politiķis. Bijis Satversmes sapulces deputāts.
Biogrāfija
Dzimis Daugavpilī Ivana Meļņikova ģimenē.
1920. gadā ievēlēts Latvijas Satversmes sapulcē no Krievu bezpartijiskās grupas.
Būvējis Valsts zemes bankas Valmieras nodaļas ēku (1932. gads). Pēc 1933. gada līguma veicis būvdarbus uz plānotās Rīgas—Ērgļu—Kārsavas dzelzceļa līnijas.
1940. gada jūlijā Pāvela Meļņikova celtniecības uzņēmums Latgales ielā 51, Rīgā tika nacionalizēts.
Precējies ar Jevdokiju Jemeļjanovu.
Vēdertīfs
Vēdertīfs (la) ir akūta zarnu infekcijas slimība. Slimības simptomi ir drudzis, intoksikācija, asinsrites, nervu un gremošanas orgānu sistēmu traucējumi, vēdersāpes, galvassāpes, paaugstināta ķermeņa temperatūra un ēstgribas trūkums. Ar šo slimību slimo tikai cilvēki. Vēdertīfu ierosina salmonellas ģints baktērija Salmonella enterica.
Bulāni
Buļāni (arī Bulāni) ir ciems Čornajas pagastā, Rēzeknes novadā. Atrodas 266 km attālumā no Rīgas.
Ciema apkārtnē atrodas Rāznas ezers.
Taisons Džosts
Taisons Džosts (en, dzimis ) ir Kanādas hokejists, spēlē uzbrucēja pozīcijā. Pašlaik (2021) Džosts pārstāv NHL komandu Kolorādo "Avalanche".
2016. gada NHL draftā Džostu ar kopējo 10. numuru izvēlējās Kolorādo "Avalanche".
Kanādas hokeja izlases sastāvā Džosts ir piedalījies 2018. un 2019. gada Pasaules čempionātā.
Edža sala
Edža sala (no) ir Norvēģijai piederoša neapdzīvota sala Arktikā, trešā lielākā no Svalbāras arhipelāga salām.
Grigorijs Paņins
Grigorijs Paņins (dzimis 1985. gada 24. novembrī) ir krievu hokejists, aizsargs. Pašlaik (2017) Paņins spēlē Kontinentālās hokeja līgas kluba Ufas "Salavat Julajev" sastāvā.
Kriss Vaidmens
Kriss Vaidmens (en, dzimis ) ir ASV hokejists, spēlē aizsarga pozīcijā. Pašlaik (2021) Vaidmens pārstāv NHL komandu Monreālas "Canadiens". Vaidmenu 2009. gada NHL draftā ar kopējo 100. numuru, 4. kārtā izvēlējās Otavas "Senators".
Edža sala
Ģeogrāfija
Edža sala izvietojusies arhipelāga dienvidaustrumos. Stūrfjords rietumos to atdala no Špicbergenas, Frīmena šaurums ziemeļos — no Barenca salas, bet Olgas šaurums ziemeļaustrumos — no Karaļa Kārļa Zemes. Salas dienvidu un dienvidaustrumu krastus apskalo Barenca jūra. Krasts klinšains, salīdzinot ar citām arhipelāga salām mazāk izrobots, piekrastē daudz nelielu saliņu un klinšu. Vairāk kā 40% no salas teritorijas aizņem ledāju masīvi. Lielākais no tiem ir Edža salas ledājs dienvidaustrumos. Salas augstākie punkti ir 590 m augstās ledus kupolu Kvitīsena un Stūrskavlena virsotnes salas ziemeļdaļā.
Grigorijs Paņins
Spēlētāja karjera
Savu karjeru Paņins uzsāka Toljati "Lada" sistēmā, no 2002. līdz 2004. gadam spēlējot "Lada" otrajā komandā. 2004.—05. sezonā Paņins debitēja Krievijas Superlīgā. Toljati kluba rindās Paņins spēlēja līdz 2007.—08. sezonas vidum, kad pievienojās Kazaņas "Ak Bars" sastāvam. Nākamajās divās sezonās Paņins kopā ar "Ak Bars" izcīnīja divus Gagarina kausus.
Edža sala
Ģeogrāfija
Salā valda arktiskais jūras klimats ar tundrai raksturīgo dzīvnieku un augu valsti. Mīt leduslāči, ziemeļbrieži, vasarā ligzdo vairākas putnu sugas. Visu salas teritoriju aizņem Dienvidaustrumu Svalbāras dabas rezervāts.
Grigorijs Paņins
Spēlētāja karjera
2014. gada vasarā Paņins pievienojās Maskavas CSKA rindām. CSKA sastāvā aizvadīja trīs sezonas, līdz pievienojās Ufas "Salavat Julajev" rindām.
Edža sala
Vēsture
Sala nosaukta britu vaļu mednieka Tomasa Edža (Thomas Edge) vārdā, kurš apgalvoja, ka viens no viņa kuģiem to atklājis 1616. gadā. Tomēr holandiešu ceļotāja un kartogrāfa Jorisa Karolusa (Joris Carolus) 1614. gadā publicētajā kartē jau ir atzīmēts salas dienvidu krasts, kas sadalīts divās daļās un viena nosaukta par Nezināmo krastu (Onbekende Cust), bet otra — par Morfinu (Morfyn).
Kriss Vaidmens
Karjera
Savu profesionālo karjeru Vaidmens 2012. gadā uzsāka AHL komandā Bingemtonas "Senators", kur viņš nospēlēja trīs sezonas. Otavas "Senators" Vaidmens debitēja. "Senatos" komandā Vaidmens aizvadīja četras sezonas, līdz 2018. gada novembrī tika aizmainīts uz Edmontonas "Oilers". "Oilers" komandā Vaidemens nospēlēja tikai piecas spēles līdz tika aizmainīts uz Floridas "Panthers". 2019. gada februārī Vaidmens jau trešo reizi sezonā tika aizmainīts, šoreiz uz Pitsburgas "Penguins". 2019. gada vasarā Vaidmens kā brīvais aģents noslēdza līgumu ar Anahaimas "Ducks", tomēr visu sezonu viņš pavadīja "Ducks" fārmklubā Sandjego "Gulls". 2020. gadā Vaidmens pievienojās Ņižņijnovgorodas "Torpedo". 2020.—2021. gada KHL sezonā Vaidmens tika atzīts par līgas sezonas labāko aizsargu. 2021. gada jūlijā Vaidmens atgriezās NHL un parakstīja līgumu ar Monreālas "Canadiens".
Grigorijs Paņins
Spēlētāja karjera
Krievijas izlases rindās spēlējis 2005. gada Pasaules čempionātā junioriem, tajā izcīnot sudraba medaļas.
Edža sala
Vēsture
Salā nav bijušas pastāvīgas cilvēku apmetnes, vienīgi nelielajās piekrastes saliņās Belšes salā un Tūsenējanēs ir vēstures liecības par vaļu un valzirgu medību laikmetu. No 1968. līdz 1989. gadam Doleritnesetas ragā salas ziemeļrietumos darbojās Nīderlandes polārstacija Kaplī.
Kriss Vaidmens
Karjera
ASV hokeja izlases sastāvā Vaidmens ir spēlējis 2016. un 2021. gada Pasaules čempionātā.
Rīgas Hanzas vidusskolas stadions
Rīgas Hanzas vidusskolas stadions atrodas Grostonas ielā 5, blakus Hanzas vidusskolai. Stadionā, kurš aprīkots ar mākslīgās zāles seguma futbola laukumu, ietilpst 180 sēdvietas un tajā savas mājas spēles aizvada futbola komandas FK Metta un Skanstes SK.
Kubbels
Kubbels var būt:
Namsadi
Namsadi ir ciems Gulbenes novada Stāmerienas pagastā. Atrodas pagasta rietumu daļā.
Apdzīvotā vieta atrodas pie autoceļa V417 un V388 krustojuma, Ludza ezera krastā.
Buļļi (Vilces pagasts)
Buļļi ir ciems Vilces pagastā, Jelgavas novadā. Atrodas 90 km attālumā no Rīgas.
Jānis Taube
Jānis Taube ( — ) bija latviešu uzņēmējs un politiķis. Bijis Latvijas Satversmes sapulces deputāts, «Nacionālā centra» pārstāvis.
Biogrāfija
Jānis Taube piedzima Rīgā. Bērnību pavadīja Grenču pagastā, pabeidza Irlavas skolotāju semināru un Tukuma pilsētas skolu, pēc tam pārcēlās uz dzīvi Rīgā.
1920. gadā ievēlēts Latvijas Satversmes sapulcē, pārstāvēja Bezpartijisko grupu. Amatā bija līdz 1922. gadam. Bezpartijisko grupas pārstāvji, to skaitā Taube, izveidoja partiju «Bezpartejiskais nacionālais centrs». Partija vēlāk bija zināma ar nosaukumu «Nacionālais centrs». Taube līdz 1926. gadam bija partijas padomes dalībnieks. 1920. gadā Taube bija Latvijas konsuls Ļeņingradā.
Miris Rīgas Sarkankalna slimnīcā. Apbedīts Rīgas Meža kapos.
Cepļa dolomīta atsegums
Cepļa dolomīta atsegums ir ģeoloģiskais dabas piemineklis Aizkraukles novadā Daugavas ielejas dabas parka teritorijā. Izvietojies Daugavas labajā krastā 2,5 km lejpus Pļaviņu HES aizsprosta Aizkraukles pagasta un Aizkraukles pilsētas teritorijā. Dabas pieminekli veido divi lielāki un virkne sīkāku dolomīta atsegumu, kā arī avoksnāji un avoti. Galvenais atsegums ir aptuveni 20 m garš un līdz 4 m augsts. Otrs lielāks atsegums atrodas nelielā pamestā karjerā senlejas nogāzes augšdaļā. Atsegumi ir veidojušies leduslaikmeta noslēgumā ledāja kušanas ūdeņiem iegraužoties zem ledāja vāka esošajos iežos un ir Daugavas svītas augšējās pasvītas hipostratotips.
Kopš 1962. gada aizsargājams dabas piemineklis 10,15 ha platībā. Dabas pieminekļa rietumu daļa tiek apsaimniekota kā dabas tūrisma teritorija.
Kajenna
Kajenna (, izrunā: ) ir Franču Gviānas administratīvais centrs. Pilsētu 1643. gada dibināja franči un tās nosaukums bija La Ravardière. 1777. gadā pilsētas nosaukums tika mainīts uz pašreizējo. 19. gadsimtā tā kļuva par vietu, uz kurieni no Francijas tika izsūtīti noziedznieki. 2010. gadā pilsētā dzīvoja aptuveni 64,3 tūkstoši iedzīvotāju.
RIPEMD
RIPEMD (en) ir kriptogrāfisku jaucējfunkciju saime, ko izstrādāja Lēvenes Katoļu universitātes Beļģijā zinātnieki 1996. gadā. RIPEMD balstās uz MD4 lietotajiem principiem, tās veiktspēja ir līdzīga populārakajam drošajam jaukšanas algoritmam 1 (SHA-1).
RIPEMD jaucējfunkcija tiek lietota, ģenerējot kriptovalūtas Bitcoin maksājumu adreses.
Ukrainas Katoļu universitāte
Ukrainas Katoļu universitāte (uk) ir privāta augstākās izglītības iestāde Ļvivā, Ukrainā. Tā ir pirmā katoļu universitāte bijušās PSRS teritorijā un pirmā Ukrainas grieķu katoļu baznīcas dibinātā universitāte.
Universitātes teritorijā atrodas starptautiskās kristiešu kustības "Ticība un gaisma" sekretariāts.
Vēsture
1929. gada 6. oktobrī notika Ļvivas Teoloģijas akadēmijas atvēršana. Apvienojot ap sevi daļu Rietumukrainas inteliģences, akadēmija kļuva par teoloģijas un filozofijas zinātņu centru. 10 gadu laikā akadēmija ievērojami paplašinājās: tika atvērtas jaunas fakultātes un katedras, profesoru skaits pieauga līdz 40 cilvēkiem.
1945. gadā akadēmiju slēdza, mācībspēki emigrēja, tika represēti vai pārtrauca darbību.
1992. gadā tika izveidota komisija Teoloģijas akadēmijas atjaunošanai. 1994. gadā Ļvivas bīskapu sinode nobalsoja par akadēmijas atjaunošanu, tā paša gada septembrī akadēmija tika oficiāli atvērta.
1999. gadā tā saņēma starptautisku akreditāciju. Tajā pašā gadā notika pirmais studentu izlaidums. 2002. gadā augskola tika pārdēvēta par Ukrainas Katoļu universitāti.
Studijas
Ukrainas Katoļu universitāte sagatavo bakalaurus šādās studiju jomās:
Maģistrantūra:
Hulioeskudero
Hulioeskudero (es) ir Čīles vissezonas polārstacija Antarktikā. Izvietojusies Dienvidšetlendas salu lielākās salas Karaļa Džordža salas dienvidrietumos, Faildsa pussalā. Stacija izveidota 1975. gada sākumā kā metāla konteineru komplekss pie Eduardofrejas bāzes zinātnisko pētījumu veikšanai un nosaukta par Fildesu (Estación Fildes vai Refugio Fildes). 1990. gadā stacija tika papildināta ar jauniem moduļiem. 1994. gadā pēc arhitekta Giljermo Munjosa Moralesa (Guillermo Muñoz Morales) projekta tika uzbūvēts tagadējais stacijas komplekss. Stacija oficiāli tika atklāta 1995. gada 5. februārī un nosaukta par godu juristam profesoram Hulio Eskudero (Julio Escudero), kurš bija Čīles Antarktiskās teritorijas dekrēta redaktors un viens no Antarktikas Līguma izstrādātājiem.
Stacijā ierīkota daudzfunkcionālā laboratorija, mikrobioloģijas un molekulārās bioloģijas laboratorija, jūras bioloģijas laboratorija, kriolaboratorija un ūdenslīdēju bāze. Stacija paredzēta 22 pētnieku darba nodrošināšanai, spēj izmitināt vienlaicīgi līdz 30 cilvēku. Pētniecības darbi noris pārsvarā vasaras sezonā, ziemā tiek uzturēta stacijas dzīvotspēja.
Bīdermeijers
Bīdermeijers jeb bīdermeiers (de) ir mākslas stila virziens Eiropas lietišķajā mākslā un arhitektūrā 19. gadsimta 1. pusē. Radies kā neoklasicisma paveids pēc Vīnes kongresa 1815. gadā pārsvarā vācvalodīgajās Viduseiropas zemēs. Pastāvēja līdztekus romantismam un izgāja no modes pēc 1848. gada revolūcijām.
Nosaukums
Stila nosaukums radies no karikatūras "Papa Biedermeier".
Glezniecība
Bīdermeijera stila gleznās parasti attēlota sentimentāla un omulīga ģimenes dzīve. Populārākie tālaika gleznotāji bija Francis Krīgers (Krüger), Georgs Frīdrihs Kerstings, Julijs Oldahs, Kārlis Špicvegs (Spitzweg) un Ferdinands Georgs Valdmillers (Waldmüller).
Apģērbs
Vīriešiem dominēja viduklī pieguļoša fraka, garas bikses bez iegludēm, veste, kura varēja būt krāsaina un cilindrs. Krekla apkakles augstas, iecienītas bija manžetes un apkakles. Dienai melna kaklasaite, vakaram balta. Modē bija rūtaini audumi. Bīdermeijera laikā smalkus naudas maciņus lietoja arī vīrieši. Visu sabiedrības kārtu pārstāvji valkāja cilindrus, kam pieskaņoja frizūru — glīto sasuku, kas jau iepriekš sagatavota. Frizūras raksturīgākā iezīme — cirtas un precīzs celiņš sānos vai galvvidū. Vīrieši valkāja puszābakus vai garstulmu zābakus, jaunums bija čībveida kurpes ar smailu purngalu, bez raksturīgās saitējuma joslas.
Sievietes nēsāja korsetes, lai iegūtu tievu vidukli. Plecu līnija bija pazemināta un noapaļota, to veidoja ar ļoti paplatinātām, uzpūstām piedurknēm un citām detaļām, palielinot dekoltē. Svārku daļa paplatināta un nedaudz īsāka, tas ir, līdz potītēm. Zem tiem nēsāja vairākus apakšsvārkus. Saīsinātās kleitas garums ļāva pamanīt apavus. Joprojām valkāja bezpapēža kurpes, taču bija parādījušies šņorzābaki ar mērena augstuma papēdi un strupu purngalu. Sievietes skaistuma ideāls bija ar lielām acīm, mazām rokām un kājām, platiem gurniem. Tam pakārtoto moderno siluetu attēlojumā manāma sirdsveida kopformas atkārtošanās atsevišķās sievietes tērpa daļās — galvassegas un virstērpa augšdaļas, kā arī frizūras un kakla izgriezuma pretstatījumā. Frizūras varēja nosaukt par galvas arhitektūru. Pārsvarā bija mākslīgas cirtas koncentrētas galvas sānu daļās, noformēšanai lietoja lentes un šinjonus, mežģīnes, no kuriem veidoja ziedu un salokotu matu sakopojumus ar dārglietām. Vismodernākais bija "Apollona mezgls". Galvu lielākoties sedza grozveida aube capote ar izteiksmīgu nagu.
Audumu klāstā dominēja bombazīns, kreps, poplīns, satīns, samts un zīds, kas guva pārsvaru pār iepriekšējā perioda muslīna gaisīgumu. Tikai kašmirs saglabāja savu nemainīgo popularitāti. Vakartērpos arvien pamanāmāks bija greznais tills. Raksturīgi, ka bīdermeijera deklarētā komforta un greznības ideja guva atspoguļojumu atbilstošos audumos un krāsu paletē. Tas viss bija svarīgs, lai radītu eklektisko bīdermeiera tērpu kokteili. Sievietēm vienmēr līdzi bija dekoratīvi maisiņi šūšanas piederumiem un citiem sīkumiem.
Bīdermeijers Latvijā
Bīdermeijera mēbeles bija ļoti populāras vācbaltu pilsoniskajās aprindās un vēlāk arī starp latviešu turīgākajiem pilsētniekiem. Mēbelēs tika izcelts koksnes dabīgais skaistums. Augsti tika vērtēta izturība, praktiskums un ērtība. Latvijā plaši sāka izmantot arī vietējās izcelsmes kokmateriālus — ķirsi, bumbieri, kļavu un osi, tomēr mēbelēs, kuras saglabājušās, visvairāk dominē sarkankoks, mazāk lāsumainais bērzs un osis. Latvijā bīdermeijera tradīcijas vēl turpinās arī 19. gadsimta otrajā pusē.
Saglabājušās šādas 19. gadsimta pirmās puses stila celtnes:
TIFF
TIFF var būt:
Aušauts
Aušauts (senprūšu: Auschauts, jaunprūšu: *Āušauts, iespējams, ar nozīmi „[slimību] atšaudītājs, atvairītājs” ) jeb Aušveitis (senprūšu: Auschweytus) prūšu mitoloģijā ir dziedināšanas, veseluma un neskartības dievs, kurš atvaira slimības un grēkus. 16. gadsimta avotos pielīdzināts sengrieķu dievam Asklēpijam un seno romiešu dievam Saturnam. Aušauts ir saistīts ar cilvēkiem, veselību un kultūru, kas viņu atšķir no prūšu dabas dieviem, kā arī mantiskās labklājības un bagātības dieva Pilvīša.
Aleksandrs Dvorņikovs
Aleksandrs Dvorņikovs (ru, dzimis ) ir Krievijas Federācijas armijas ģenerālis, kopš 2016. gada Dienvidu kara apgabala pavēlnieks. Viens no Krievijas 2022. gada iebrukuma Ukrainā vadītājiem.
Dzīvesgājums
Dzimis 1961. gadā Usurijskā. Mācījās Usurijskas Suvorova kara skolā, tad Maskavas augstākajā armijas vadības skolā (1978—1982) un M. Frunzes militārajā akadēmijā. Pēc akadēmijas absolvēšanas un PSRS sabrukuma 1991. gadā Dvorņikovs bija bataljona komandiera vietnieks Padomju armijas Rietumu karaspēka grupā Vācijā, līdz Krievijas karaspēka izvešanai no Vācijas 1994. gadā majors Dvorņikovs bija Berlīnes 6. gvardes motorizēto strēlnieku brigādes 154. bataljona komandieris.
Pēc atgriešanās Krievijā bija 2. Tamaņas gvardes motorizēto strēlnieku brigādes 1. gvardes pulka komandieris Maskavas kara apgabalā (1995—2000), piedalījās Groznijas sagraušanā Otrā Čečenijas kara laikā. Kļuva par Ziemeļkaukāza kara apgabala štāba priekšnieku (2000—2003), tad komandēja 19. motorizēto strēlnieku divīziju.
2005. gadā Dvorņikovs absolvēja Krievijas Bruņoto spēku (KBS) Ģenerālštāba Militārajā akadēmiju un viņu iecēla par 36. armijas komandiera vietnieku, tad par šīs armijas štāba priekšnieku Sibīrijas kara apgabalā, bet 2008. gadā par 5. armijas komandieri Tālo Austrumu kara apgabalā. 2011. gadā Dvorņikovs kļuva par Austrumu kara apgabala komandiera vietnieku, 2012. gadā par Centrālā kara apgabala komandiera pirmo vietnieku ģenerālleitnanta pakāpē, 2014. gadā ģenerālpulkveža pakāpē.
2022. gada aprīlī ģenerāli Dvorņikovu iecēla par Krievijas bruņoto spēku operācijas vadītāju Ukrainā, bet pēc militārajām neveiksmēm jūnijā atstādināja no šī amata. Uzskata, ka par KBS operācijas vadītāju kļuva ģenerālpulkvedis Genādijs Židko.
Komlo apriņķis
Komlo apriņķis ir Ungārijas Baraņas meģes administratīvā iedalījuma vienība valsts dienvidos. Robežojas ar Baraņas meģes Pēčas apriņķi dienvidos un Heģhātas apriņķi ziemeļrietumos, kā arī Tolnas meģes Boņhādas apriņķi austrumos.
Tu tikai neuztraucies
"Tu tikai neuztraucies" ir 2005. gadā izdota Latvijas dokumentālā filma. Filmas režisors ir Varis Brasla.
Sižets
Kāds šoferis 45 gadu vecumā zaudē darbu štatu samazināšanās rezultātā. Tāpēc viņš kā bezdarbnieks reģistrējas Valsts Nodarbinātības aģentūrā. Pēc tam viņš izmanto iespējas pārkvalificēties, lai nākotnē atgrieztos darba tirgū, tikai citā profesijā.
Bumbiškas
Bumbiškas ir ciems Ozolmuižas pagastā, Rēzeknes novadā. Atrodas 243 km attālumā no Rīgas.
Snovbords 2014. gada ziemas olimpiskajās spēlēs
Snovbordā  tika sadalīti 10 medaļu komplekti — 5 vīriešiem un 5 sievietēm. Sacensības notika no 6. līdz.
Medaļu ieguvēji
=== Vīrieši ===
Toronto Starptautiskais kinofestivāls
Toronto Starptautiskais kinofestivāls, saīsināti TIFF, bieži stilizēts kā tiff, ir viens no lielākajiem publiski apmeklētajiem kinofestivāliem pasaulē, kas katru gadu piesaista vairāk nekā cilvēku. Kopš tā dibināšanas 1976. gadā TIFF ir kļuvis par pastāvīgu filmu kultūras galamērķi, kas darbojas ārpus TIFF Bell Lightbox, kas atrodas Toronto centrā. TIFF misija ir "caur kino izmainīt cilvēku pasaules redzējumu".
Visu gadu TIFF Bell Lightbox piedāvā seansus, lekcijas, diskusijas, festivālus, seminārus, nozares atbalstu un iespēju satikt filmu veidotājus no Kanādas un visas pasaules.
2016. gadā Toronto kinofestivāla norises vietās uz 28 ekrāniem tika demonstrētas 397 filmas no 83 valstīm, un tika uzņemti aptuveni apmeklētāju, no kuriem vairāk nekā  bija nozares profesionāļi. TIFF sākas ceturtdienas vakarā pēc Darba svētkiem (pirmā septembra pirmdiena Kanādā) un ilgst vienpadsmit dienas.
TIFF, kas dibināts 1976. gadā, mūsdienās ir viens no lielākajiem un prestižākajiem šāda veida notikumiem pasaulē. 1998. gadā žurnāls Variety atzina, ka TIFF "ar augsta līmeņa filmām, zvaigznēm un tirgus aktivitāti" piekāpjas tikai Kannu kinofestivālam.
Festivāla Tautas izvēles balva, kuras pamatā ir skatītāju balsojums, ir kļuvusi par veiksmes rādītāju kino balvu sezonā, īpaši Amerikas Kinoakadēmijas balvai. Iepriekšējie šīs balvas saņēmēji ir filmas, kas saņēmušas Kinoakadēmijas balvas, piemēram, "Dzīve ir skaista" (1998), "Amerikāņu skaistums" (1999), "Tīģeris un drakons" (Crouching Tiger, Hidden Dragon, 2000), "Graustu miljonārs" (2008), "Karaļa runa" (2010), "12 gadi verdzībā" (2013), "La La Land: Kalifornijas sapņi" (2016), "Trīs paziņojumi pie Ebingas Misūri štatā" (2017), "Zaļā grāmata" (2018), "Trusis Džodžo" (2019) un "Klejotāju zeme" (2020).
Festivāla pašreizējā izpilddirektore un līdzpriekšsēdētāja ir Džoana Visente. Festivāla mākslinieciskais vadītājs un līdzpriekšsēdētājs ir Kemerons Beilijs.
2021. gada Toronto Starptautiskais kinofestivāls norisinājās no 2021. gada 9. līdz 18. septembrim.
Lietojumslānis
Lietojumslānis ir 7. slānis septiņu slāņu OSI modelī un 5. slānis piecu slāņu TCP/IP modelī. Tas ir augšējais slānis abos modeļos. TCP/IP modelī lietojumslānis izmanto transporta slāņa funkcijas. OSI modelī tas izmanto pasniegšanas slāņa funkcijas, lai sniegtu pakalpojumus lietojumprogrammām, nodrošinot lietojumprocesu mijiedarbību.
Lietojumslāņa protokoli konkrētu lietotņu sniegtos datus iekapsulē transporta slāņa protokolā, nosūtīšanai no mītnes uz mītni. Saņēmējam nepieciešams tieši tāds pats lietojumslāņa protokols, lai datus varētu atkapsulēt.
Ceļojums uz Mēnesi
"Ceļojums uz Mēnesi" (fr) ir franču režisora Žorža Meljesa 1902. gadā uzņemta mēmā filma. Šī 14 minūšu īsfilma tiek uzskatīta par pasaulē pirmo zinātniskās fantastikas filmu. Filma guva starptautiskus panākumus, tajā izmantotie inovatīvie specefekti ietekmēja turpmāko zinātniskās fantastikas žanra attīstību kino.
Režisors Žoržs Meljess teicis, ka filmas veidošanu iedvesmojuši vairāki literāri darbi, īpaši Žila Verna romāns "No Zemes uz Mēnesi" (1865) un tās turpinājums "Ceļojums ap Mēnesi" (1870). Pēc kino vēsturnieka Žorža Sadula domām, svarīgs iedvesmas avots bijis arī Herberta Velsa darbs "Pirmie cilvēki uz Mēness" (1901), kas franču tulkojumā iznāca dažus mēnešus pirms filmas tapšanas.
2000. gadā rīkotajā laikraksta The Village Voice aptaujā, kurā tika noskaidrotas 20. gadsimta 100 labākās filmas, Žorža Meljesa "Ceļojums uz Mēnesi" tika ierindots 84. vietā. Filmas kadrs, kurā kapsula ietriecas Mēness acī, kļuvis par ikonisku un plaši atpazīstamu attēlu.
Sižets
Astronomu kluba sanāksmē tās prezidents (profesors) uzstājas ar runu, kurā aicina organizēt ekspedīciju uz Mēnesi. Pēc nelielas diskusijas pieci vīri piesakās kopā ar prezidentu piedalīties ekspedīcijā. Tiek uzbūvēta kapsula šāviņa formā un milzīgs lielgabals, ar ko kapsulu izšaut kosmosā. Seši ekspedīcijas dalībnieki iekāpj kapsulā, un tā tiek izšauta. Mēness attēlots kā cilvēka seja ar acīm. Mēness vēro kapsulas tuvošanos, līdz tā ietriecas tam acī.
Ceļotāji veiksmīgi nokļūst uz Mēness, izkāpj no kapsulas un vēro Zemes pacelšanos virs horizonta. Tad viņi sasedzas un pārlaiž nakti. Debesīs parādās dažādi tēli. Pēc kāda laika sāk snigt, un ceļinieki pamostas. Glābdamies no aukstuma, viņi dodas iekšā alā, kur atrod gigantiskas sēnes. Parādās kukaiņveidīgi Mēness iedzīvotāji. Ceļotāji aizsargājas, dažus nogalina, bet tad tiek saņemti gūstā un aizvesti uz pili pie valdnieka. Tomēr ceļotājiem izdotas aizbēgt. Pieci no viņiem iesēžas kapsulā, bet profesors aiz virves novelk kapsulu no kraujas un tā aizlido kosmosā. Viens Mēness iedzīvotājs (Selenīts) pēdējā brīdī pieķēries aizlido līdzi.
Matiass Jonmarks
Matiass Jonmarks (sv, dzimis ) ir Zviedrijas hokejists, spēlē uzbrucēja pozīcijā. Pašlaik (2020) Jonmarks pārstāv NHL komandu Čikāgas "Blackhawks" un Zviedrijas hokeja izlasi.
Ceļojums uz Mēnesi
Sižets
Kapsula kopā ar profesoru virvē un Selenītu iekrīt okeānā, visi tiek izglābti un kapsula tauvā vesta uz krastu (tālāk iztrūkst dažu kadru). Filma beidzas ar parādi par godu ekspedīcijas dalībniekiem. Redzams arī sagūstītais Selenīts. Tiek atklāta piemiņas statuja ar uzrakstu latīņu valodā Labor omnia vincit ("Darbs uzvar visu").
Matiass Jonmarks
Spēlētāja karjera
No 2015. līdz 2020. gadam Jonmarks spēlēja NHL kluba Dalasas "Stars" rindās.
Džastins Abdelkaders
Džastins Abdelkaders (en, dzimis ) ir ASV hokejists, spēlē uzbrucēja pozīcijā. Pašlaik (2021) Abdelkaders pārstāv Nacionālās līgas komandu EV Zug. Abdelkaderu 2005. gada NHL draftā ar kopējo 42. numuru 2. kārtā izvēlējās Detroitas "Red Wings".
NHL Detroitas "Red Wings" sastāvā Abdelkaders debitēja 2008—09. gada sezonā. Kopā "Red Wings" komandā aizvadījis 13 sezonas. 2020. gadā viņš kļuva par brīvo aģentu un pievienojās Šveices Nacionālās līgas komandai EV Zug.
ASV hokeja izlases sastāvā piedalījies 2012. un 2014. gada Pasaules čempionātā, kā arī 2016. gada Pasaules kausā.
Imants Geidāns
Imants Geidāns (dzimis Rīgā) ir latviešu inženieris un politiķis, bijušais Latvijas Augstākās Padomes deputāts (1990—1993).
Dzīvesgājums
Atmodas kustības laikā I. Geidāns bija gan LNNK, gan atjaunotā Latvijas Kultūras fonda aktīvists, kā arī Latvijas Tautas frontes Jelgavas novada domes vadītājs. Nesekmīgi kandidēja 1989. gada 14. maija PSRS tautas deputātu vēlēšanās.
1990. gadā viņu ievēlēja par Latvijas Augstākās Padomes deputātu no 82. Jelgavas vēlēšanu apgabala. 1990. gada 4. maijā I. Geidāns nobalsoja par Latvijas Republikas neatkarības atjaunošanu.
1992. gadā I. Geidānu iecēla par Muitas departamenta direktoru, bet no amata atbrīvoja 1993. gadā kā neatbilstīgu un nekompetentu muitas darbā.
1994. gadā I. Geidāns kļuva par zemkopības ministra Ārija Ūdra padomnieku, bet 1996. gadā — par Ministru prezidenta biedra Ziedoņa Čevera padomnieku
Pirms 1997. gada pašvaldību vēlēšanām I. Geidāns kopā ar Armandu Stendzenieku nodibināja Nacionālā progresa partiju (arī Tautas Varas partiju), bija tās priekšsēža vietnieks, nesekmīgi kandidēja 1997. gada Rīgas domes vēlēšanās un 7. Saeimas vēlēšanās, vēlāk bija partijas priekšsēdis. Tāpat nesekmīgi kandidēja uz vietu Jūrmalas domē 2001. gada pašvaldību vēlēšnās.
2001. gadā viņš bija starp partijas "Mūsu Latvijai" dibinātājiem, no kuras saraksta nesekmīgi kandidēja uz vietu Jūrmalas domē 2005. gada pašvaldību vēlēšnās
Pēc politiķa karjeras beigām bija SIA "Kosmetoloģijas koledža" direktors.
Apbalvojumi
2000. gadā I. Geidānu apbalvoja ar trešās šķiras Triju Zvaigžņu ordeni. 2019. gadā Ģederta Eliasa Jelgavas Vēstures un mākslas muzejs viņam piešķīra piemiņas medaļu par neatkarības idejas uzturēšanu un savu pilsonisko stāju.
Medņi (Stāmerienas pagasts)
Medņi ir ciems Gulbenes novada Stāmerienas pagastā. Atrodas pagasta dienvidu daļā.
Pie ciema bija stacija Medņi līnijā Ieriķi—Abrene. Apdzīvotā vieta atrodas nomaļus no valsts autoceļiem.
Pēdējie Grimmi
"Pēdējie Grimmi" (en) ir ASV mistikas seriāls. Tas stāsta par detektīvu Niku Berkhardu, kuram viņa tante atklājusi šokējošu patiesību — Niks ir pēdējais no Grimmu dzimtas. Viņš ir brāļu Grimmu pēctecis, un viss, par ko rakstījuši Grimmi — tās nav bijušas pasakas, bet gan tā laika notikumu pieraksts. Tieši tādēļ Niks redz vilkačus, cilvēkus, kas izskatās pēc lāčiem, un dēmoniem līdzīgus radījumus.
Seriāls tiek rādīts arī Latvijā.